**ΝΕΟΣ ΤΡΟΠΟΣ ΕΞΕΤΑΣΗΣ στο ΜΑΘΗΜΑ ΕΡΓΟΝΟΜΙΑΣ ΚΑΙ ΑΣΦΑΛΕΙAΣ**

**και ΔΙΕΞΑΓΩΓΗΣ ΕΡΓΑΣΤΗΡΙΟΥ ΛΟΓΩ ΤΩΝ ΤΕΛΕΥΤΑΙΩΝ ΕΞΕΛΙΞΕΩΝ**

Λόγω της αβεβαιότητας που έχει δημιουργηθεί, από την εξέλιξη της πανδημίας, για τη διάρκεια των μέτρων περιορισμού της κίνησης και της φυσικής παρουσίας των φοιτητών στα μαθήματα και στην εκτέλεση του εργαστηρίου στο εγγύς μέλλον, αποφασίσθηκε από κοινού από τους διδάσκοντες, Δρ. Θ. Κοντογιάννη (υπεύθυνο μαθήματος) και Δρ. Γ. Παπαδάκη (υπεύθυνο εργαστηρίου) ένας νέος τρόπος εξέτασης για φέτος στο μάθημα Εργονομίας & Ασφάλειας.

 Προκειμένου να υποστηρίξουμε όσο μπορούμε, όλους τους φοιτητές να μην διακινδυνεύσουν να χάσουν λόγω της κατάστασης, ούτε το μάθημα αλλά ούτε και το εργαστήριο φέτος, αποφασίσαμε να τα ενοποιήσουμε. Αντί της γραπτής εξέτασης του μαθήματος τον Ιούνιο και Σεπτέμβριο θα πρέπει κάθε φοιτητή να εκπονήσει ΔΥΟ ΕΡΓΑΣΙΕΣ οι οποίες θα αξιολογηθούν και θα βαθμολογηθούν αντίστοιχα. Δεν θα υπάρχουν γραπτές εξετάσεις αλλά όλοι οι φοιτητές θα κάνουν και την «Ανάλυση Ατυχήματος» (με τον Θ. Κοντογιάννη) και την «Κοινοποίηση Ατυχήματος» στη βάση δεδομένων (με τον Γ. Παπαδάκη).

Συγκεκριμένα, για την εργασία (Β) “Ανάλυση Ατυχήματος”, κάθε φοιτητής θα ασχοληθεί με ένα ατύχημα που θα επιλέξει ο ίδιος και θα το κοινοποιήσει στον κ. Κοντογιάννη (konto@dpem.tuc.gr) ώστε να καταγραφεί και να μην είναι διαθέσιμο για άλλους φοιτητές. Στα αρχεία του e-class του μαθήματος θα υπάρχει ο φάκελος ΟΔΗΓΙΕΣ ΓΙΑ ΑΝΑΛΥΣΗ ΑΤΥΧΗΜΑΤΟΣ που θα περιέχει τη λίστα των φοιτητών και το ατύχημα που έχει επιλέξει ο καθένας. Επίσης υπάρχει αντίγραφο του Κεφαλαίου 12 του βιβλίου με την περιγραφή των τεχνικών διερεύνησης ατυχημάτων. Νέες ανακοινώσεις και οδηγίες για την εκπόνηση των εργασιών θα αναρτηθούν στο φάκελο αυτό.

Ως εκ τούτου, **την ερχόμενη Παρασκευή 3 Απριλίου 2020 θα γίνει επανάληψη της διάλεξης στην ανάλυση ατυχημάτων** ώστε να μπορούν να ενημερωθούν όλοι όσοι απουσίαζαν στην αρχική διάλεξη στο πως θα εκτελεστεί η εργασία “ΑΝΑΛΥΣΗ ΑΤΥΧΗΜΑΤΟΣ”.

Όσον αφορά την **εργασία** **(Α) θα εκτελεστεί μόνο σαν “Κοινοποίηση Ατυχήματος”.** Θα βγουν νέες ανακοινώσεις στο eclass και θα δοθούν νέες κατευθύνσεις και οδηγίες από τον κ. Παπαδάκη. H Βάση Δεδομένων Ατυχημάτων «**Report an Incident**” διαμορφώθηκε τώρα κατάλληλα και είναι διαδραστική.

**Για φοιτητές μεγαλύτερων ετών:** Οσοι δεν έχουν περάσει τις γραπτές εξετάσεις υποχρεούνται να κάνουν την εργασία “Ανάλυση Ατυχήματος” ώστε να υποκαταστήσουν τη γραπτή εξέταση. Στην περίπτωση που έτυχε να κάνουν αναλυση ατυχήματος στο παρελθόν μπορούν να επιλέξουν ένα νεό ατύχημα για ανάλυση. Επίσης όσοι δεν έχουν περάσει το εργαστήριο υποχρεούνται να κάνουν την εργασία «Κοινοποίηση Ατυχήματος”.

**Καταληκτική ημερομηνία για εργασία (Α)** είναι η 15 Ιουνιου 2020

**Καταληκτική ημερομηνία για ανάλυση ατυχήματος** **(Β)** είναι η 15 Ιουνίου 2020. Εναλλακτικά μπορεί κάποιος να την παραδώσει στην εξεταστική Σεπτεμβρίου. Αναβαθμολόγηση εργασιών (Β) που υποβλήθηκαν τον Ιούνιο δεν γίνεται ώστε να μεταφερθούν τον Σεπτέμβρη. Επιλέξτε σε ποιά εξεταστική θέλετε να βαθμολογηθείτε.